ناتو-نون باش کاتیبی ینس استولتنبرگ ایله امریکا و آوروپا بیرلیگینه عضو دؤولتلرین لیدئرلری آنلاین قایدادا ایجلاس کئچیریب.
گؤروشده روسیا ایله اوکراینا آراسینداکی گرگین‌لیک اطرافیندا فیکیر موبادیله‌سی آپاریلیب و دیپلوماتیک سعی لرین داوام ائتدیریلمه‌سی‌نین واجیب‌لیگی وورغولانیب.
گؤروشدن سونرا آچیقلاما وئرن ینس استولتنبرگ گؤروشون ثمره‌لی کئچدیگینی دئییب.
آغ ائودن وئریلن بیاناتدا بیلدیریلیب کی، هرکس روسیا ایله اوکراینا آراسیندا آرتان گرگینلیگین دیپلوماتیک یوللا حل ائدیلمه‌سینی آرزولاییر.
آلمانیا و فرانسانین وئردیگی بیانات‌لاردا ایسه دیپلوماتیک سعی لرین داوام ائتدیریلمه‌سی‌نین واجیب‌لیگی وورغولانیب و نورماندیا فورماتینداکی ایجلاس‌لارین داوام ائتمه‌سی‌نین ضروری‌لیگی قئید اولونوب.
